**Zmluva o dielo**

**3/2018 PČ**

uzavretá podľa § 536 a násl. zákona č. 513/1991 Zb. Obchodného zákonníka v znení neskorších predpisov

**Zmluvné strany**

**Objednávateľ:**

**Lesy mesta Podolínec s.r.o.**

**Sídlo:** Jozefa Smreka 468/3, Podolínec 065 03

**Štatutárny orgán:** Ing. Pavel Homola, konateľ

**IČO:** 50332490

**DIČ:**  2120288148

**IČ DPH:** SK2120288148

**bankové spojenie:** Všeobecná úverová banka, a.s.

**BIC:** SUBASKBX

**číslo účtu (IBAN):** SK97 0200 0000 0036 8058 0654

**Zapísaný v:** OR Okresného súdu Prešov: Oddiel: Sro, Vložka číslo: **32932/P**

**(ďalej len „objednávateľ“)**

a

**Zhotoviteľ: Ján Dziak**

**miesto podnikania:** Hliník 488/27, 065 03 Podolínec

**IČO:** 50 139 886

**DIČ:** 112 128 9950

**IČ DPH:**

**bankové spojenie:**

**číslo účtu (IBAN):**

**Zapísaný na:** OU-SL-OZP-2016/000994-2, č. živ. Registra 710-14761

**(ďalej len „zhotoviteľ“)**

**Článok I.**

**Predmet zmluvy**

1. Zmluvou o dielo sa zhotoviteľ zaväzuje vykonať dielo podľa ods. 2 tohto článku a objednávateľ sa zaväzuje zaplatiť cenu za dielo podľa článku V. zmluvy.

2. Dielom sa podľa tejto zmluvy rozumie vykonanie služieb v lesnej pestovateľskej činnosti formou zadávania jednotlivých zákaziek, a to na svoje náklady, na vlastné nebezpečenstvo, v čase a podmienkach dohodnutých v tejto zmluve v súlade s predmetom činnosti zapísanom v oprávnení k podnikaniu a to najmä: čistenie plôch po ťažbe, umelú obnovu porastov (zalesňovanie), spolupôsobenie pri prirodzenej obnove, ochranu mladých lesných porastov (MLP) proti burine (vyžínanie), ochranu MLP proti zveri náterom repelentami, oplocovanie MLP, plecie ruby, prečistky, výrub krov a nežiadúcich drevín, údržbu a budovanie chodníkov, ostatné pestovateľské práce a práce v ochrane lesa.

**Článok II.**

**Čas a miesto plnenia**

1. Táto zmluva sa uzatvára na obdobie od 02.01.2018 do 31.12.2018.

2. Miestom vykonania diela sú JPRL – porasty na lesných pozemkoch v správe a užívaní Lesy mesta Podolínec s.r.o.

3. Zhotoviteľ sa zaväzuje realizovať jednotlivé zákazky v termínoch určených v Zadávacích listoch, ktoré sú neoddeliteľnou súčasťou zmluvy.

4. Objednávateľ si vyhradzuje pri zadaní viacerých zákaziek určiť poradie ich realizácie, realizáciu z dôvodov vyššej moci pozastaviť, resp. zrušiť. Zákazky sa považujú za zadané odovzdaním miesta plnenia – porastu od príslušného lesníka, oboznámením sa s jeho hranicami, cestnou sieťou, požiadavkami na technologické postupy a podpisom Zadávacieho listu.

5. Zákazka bude považovaná za zrealizovanú prekontrolovaním a prevzatím miesta plnenia objednávateľom. Za objednávateľa preberá práce príslušný lesník.

6. Objednávateľ prevezme len práce, ktoré sú úplne dokončené podľa pokynov objednávateľa, dohodnutých podmienok, bez vád na diele alebo jeho častiach, ktoré by závažným spôsobom ovplyvňovali podstatu vykonaného diela alebo jeho častí. V prípade vád na diele objednávateľ o tomto vykoná zápis a vyzve zhotoviteľa na ich odstránenie.

**Článok III.**

**Ostatné dojednania pri vykonávaní diela**

1. Zhotoviteľ vykoná práce podľa technologických postupov v zmysle platných príslušných STN a na základe usmernenia objednávateľa. Na technologické zvláštnosti pracoviska upozorní zhotoviteľa objednávateľ pred začatím prác a odovzdaním pracoviska. Technológiu prác sa zhotoviteľ zaväzuje dodržať podľa dohodnutých podmienok a to tak aby maximálne šetril porast, prirodzené zmladenie, lesné cesty a chodníky a ostatný majetok v užívaní a správe Lesy mesta Podolínec s.r.o., príp. iných vlastníkov a užívateľov lesov. Práce bude prevádzať tak aby nedošlo k ohrozeniu života a zdravia zamestnancov zhotoviteľa ani iných osôb. Poškodené cesty je zhotoviteľ povinný na vlastné náklady vrátiť do pôvodného stavu. Poškodené stromy je zhotoviteľ povinný po ukončení každej smeny natrieť ošetrujúcim prípravkom(Pellacol).

2. Zhotoviteľ sa zaväzuje dodržiavať platné predpisy o bezpečnosti a  ochrane zdravia pri práci (BOZP)v zmysle Zákona č. 124/2006 v znení zákona č.309/2007 Z.z. v znp. a protipožiarne opatrenia, za ich dodržiavanie nesie plnú zodpovednosť a taktiež nesie zodpovednosť za následky vyplývajúce z ich porušenia. Súčasne je povinný v lehotách určených osobitnými bezpečnostnými predpismi zabezpečiť preškolenie zamestnancov a zodpovedá za to že budú vykonávať len práce na ktoré majú kvalifikačné oprávnenie. V prípade, ak sú predmetom zmluvy práce, pri ktorých sa bude používať motorová píla, zhotoviteľ vypracuje a dodá objednávateľovi prezenčnú listinu, v ktorej bude deklarovať poučenie pracovníkov o vyhláške č. 46 MPSVaR. V tejto listine bude zároveň potvrdená príslušná platná kvalifikácia pracovníkov na činnosti, ktoré budú vykonávať. Zhotoviteľ sa zaväzuje dodržiavať príslušné ustanovenia zákona č. 82/2015 o nelegálnej práci a nelegálnom zamestnávaní v znení neskorších predpisov. Zhotoviteľ sa zaväzuje, že v prípade porušenia príslušných ustanovení vyššie uvedených zákonov a následného udelenia pokuty kontrolným orgánom objednávateľovi túto pokutu uhradí.

3. Zhotoviteľ vykoná dielo vlastným pracovným náradím, ktoré podľa tejto zmluvy nezabezpečuje objednávateľ. V prípade použitia náradia patriaceho objednávateľovi sa zhotoviteľ zaväzuje nakladať s ním tak, aby nedošlo k jeho poškodeniu alebo zničeniu. V prípade jeho poškodenia alebo zničenia zavineného zhotoviteľom je zhotoviteľ povinný vzniknutú škodu nahradiť.

4. Zhotoviteľ zodpovedá za vady ktoré má dielo v čase jeho odovzdania aj za vady diela vzniknuté po čase odovzdania ak boli spôsobené porušením jeho povinností.

5. Ak zhotoviteľ poverí vykonaním prác iné osoby, je za vykonanie prác a vady na diele zodpovedný akoby ich vykonal a spôsobil sám.

6. Zhotoviteľ pri umelej obnove lesa je povinný:

 a. dbať, aby pri manipulácii so sadbovým materiálom nedošlo k vysušeniu jeho koreňového systému a udržiavať ho vo vlhkom stave a manipulovať s ním šetrne tak, aby nedošlo k jeho poškodeniu

 b. zasadiť všetky prevzaté sadenice podľa pokynov zodpovedných osôb. V prípade porušenia tohto bodu bude zhotoviteľovi nevyplatená suma v hodnote 1,-€ za každú chýbajúcu sadenicu v príslušnej JPRL oproti prevzatým sadeniciam.

7. Dopravu na pracovisko zabezpečí zhotoviteľ vlastnými vozidlami na svoje náklady.

8. Zhotoviteľ sa zaväzuje udržiavať v porastoch a na pozemkoch správe a užívaní Lesy mesta Podolínec s.r.o. čistotu a poriadok a za znečisťovanie a odhadzovanie odpadkov sa zaväzuje znášať sankciu vo výške 50 € za každý zistený prípad nedodržania tohto ustanovenia.

9. Zhotoviteľ zodpovedá za dodržiavanie Zákona č. 543/2002 Z.z.. o ochrane prírody a krajiny a Zákona č. 365/2005 Z.z. o lesoch ako aj ostatných súvisiacich právnych predpisov.

**Článok IV.**

**Sankcie**

1. Objednávateľ je oprávnený uložiť zhotoviteľovi sankciu za vadné vykonanie diela, za vady vzniknuté alebo zistené po prebratí prác ak tieto zavinil zhotoviteľ a tiež za škody spôsobené na lesných porastoch a majetku v užívaní a správe Lesy mesta Podolínec s.r.o.

2. Výšku sankcie určí objednávateľ podľa povahy a rozsahu zistených vád alebo porušenia zmluvných podmienok.

**Článok V.**

**Cena zákaziek a spôsob úhrady**

1. Cena bez DPH za jednotlivé výkony v pestovateľskej činnosti je uvedená v tabuľke, ktorá tvorí prílohu č. 1 tejto zmluvy a pre každú zákazku bude uvedená v Zadávacom liste.

2. Cena zrealizovaných a prevzatých zákaziek bude uhrádzaná na základe fakturácie zhotoviteľa, ktorá sa vykoná spravidla vždy k poslednému pracovnému dňu mesiaca, resp. ku dňu úplného dokončenia a prevzatia ukončenej zákazky. Podkladom pre fakturáciu je Preberací protokol, v ktorom objednávateľ potvrdí, že práce boli vykonané bez vád v požadovanej kvalite a množstve, resp. na základe zápisu v služobnom denníku rozsah zistených vád na diele a prípadnú uloženú sankciu.

3. Splatnosť faktúry je najviac 14 dní od jej doručenia objednávateľovi.

4. V prípade, ak je počas platnosti tejto zmluvy zhotoviteľ evidovaný v Zozname platiteľov DPH, u ktorého nastali dôvody na zrušenie jeho registrácie o DPH, Lesy mesta Podolínec s.r.o. zadržia čiastku 20% z každej fakturovanej sumy bez DPH ako zábezpeku preukázania zaplatenia dane uvedenej na príslušnej faktúre zo strany dodávateľa v súlade so zákonom č. 222/2004 Z.z, o dani z pridanej hodnoty v znení neskorších predpisov. Zábezpeka zaniká ku dňu preukázania zaplatenia dane z príslušnej faktúry objednávateľovi zhotoviteľom

**Článok VI.**

**Ukončenie zmluvného vzťahu**

1. Odstúpenie od zmluvy je možné z dôvodov uvedených v zákone.

2. Objednávateľ si vyhradzuje právo odstúpiť od zmluvy v prípade, že zhotoviteľ hrubo poruší technologické podmienky uvedené v článku III. ods. 1. a 2. tejto zmluvy. Zároveň je zhotoviteľ povinný uhradiť zmluvnú pokutu stanovenú objednávateľom podľa povahy a rozsahu vzniknutej škody, ak táto nie je určená v Článku IV.

3. Zmluvný vzťah možno ukončiť aj dohodou zmluvných strán.

 **Článok VII.**

**Záverečné ustanovenia**

1. Zmluva nadobúda platnosť dňom podpisu oboma zmluvnými stranami. Objednávateľ je povinný zmluvu zverejniť do 5 pracovných dní od jej podpísania spôsobom stanoveným v § 5a zákona č. 211/2000 Z.z. o slobodnom prístupe k informáciám v znení neskorších predpisov. Zmluva nadobúda účinnosť v deň nasledujúci po dni zverejnenia.

2. Akékoľvek zmeny tejto zmluvy môžu byť vykonané len formou písomných číslovaných dodatkov k zmluve po vzájomnej dohode oboch zmluvných strán.

3. Zmluva sa podpisuje v dvoch vyhotoveniach, 1 vyhotovenie dostane zhotoviteľ, 1 vyhotovenie objednávateľ.

4. Zmluvné strany vyhlasujú, že si túto zmluvu pred podpísaním riadne prečítali, že bola uzatvorená po vzájomnom prejednaní jej obsahu podľa ich slobodnej vôle, určite, vážne a zrozumiteľne, a že zmluva nebola uzavretá v tiesni ani za nevýhodných podmienok, čo potvrdzujú vlastnoručnými podpismi.

V Podolínci dňa: 02.01.2018

Za objednávateľa: Za zhotoviteľa:

 ............................................ ....................................

 Ing. Pavel Homola,

konateľ Lesy mesta Podolínec s.r.o.

|  |
| --- |
| **Príloha č.1** k zmluve č.3/2018PČ**Ceny vybraných výkonov v pestovaťeľskej činnosti realizované dodávateľsky platné pre** |
| **LESY MESTA PODOLÍNEC s.r.o. v roku 2018** |

|  |  |
| --- | --- |
| **Výkon** | **Jednotková cena** |
| Výsadba voľnokorenných sadeníc pri obnove lesa jamkovou sadbou  | 24,00 €/100ks |
| Výsadba voľnokorenných sadeníc pri obnove lesa štrbinovou sadbou do nepripravenej pôdy | 13,00 €/100ks |
| Výsadba obaľovaných sadeníc pri obnove lesa jamkovou sadbou | 25,00 €/100ks |
| Uhadzovanie haluziny - ihličnaté | 2,60€/m3 |
| Uhadzovanie haluziny - listnaté | 3,30€/m3 |
| Spolupôsobenie pri prirodzenej obnove lesa | 200,00 €/ha |
| Vyžínanie pomiestne | 150,00 €/ha |
| Vyžínanie celoplošné | 260,00 €/ha |
| Individuálna ochrana proti odhryzu náterom | 80,00 €/ha |
| Prečistky | 195,00 €/ha |
| Výrub krov a nežiadúcich drevín | 200,00 €/ha |
| Časové práce | 4,50 €/hod |
| Časové práce s JMP, krovinorezom | 8,00 €/hod |

V Podolínci dňa: 02.01.2018

 Ing. Pavel Homola Zhotoviteľ:

konateľ Lesy mesta Podolínec s.r.o.